

REFERAT

Referat fra  møte i IKT-utvalget.  Mandag den 29.mars 2004  1315 -  1530

Møtested:
2.etg.A: Konferanserom  

Til stede:
Hanne Røising, Karsten Brynildsrud, Turid Søland, Sinder Helvik og 

John Skau (referent)

Forfall:
Vigdis Borgli, Torfinn Johansen, Liv-Karin H. Bastøe, Alf Martinsen og 

Ulf Dahl.

SAKSLISTE

Sak 7/04
Godkjenning av referat fra møte 26.januar 2004



VEDTAK: Enstemmig godkjent.

Sak 8/04
Ansattes hjemmesider + Internett og intranett. 

Oppfølging av sak 02/04 og 03/04

Det var behov for å avklare mulighetene for å utvikle hjemmesider i NetEd og på en av skolens fil-servere, f.eks Klaff.  Foreløpig er det to muligheter for å søke etter ansatte.  Ved å søke etter personnavn i ”SØK”-funksjonen i NetEd kommer en fram til eventuelle hjemmesider utviklet i NetEd.  Ved søk på personer i IT-drifts oversikt over ansatte kommer en til eventuelle hjemmesider på en fil-server.

IKT-utvalget ønsket at et personsøk fører fram til hjemmesider i NetEd. Der må det lages hjemmesider som kun inneholder informasjon som er relatert til høgskolens virksomhet.

IKT-utvalget anbefaler at:

faglig og adm.ansatte utvikler hjemmesider som minst inneholder

navn, bilde, telefon, kontorplassering, e-post, stillingsbetegnelse/-beskrivelse/arbeidsoppgaver.  For de som ønsker å legge ut en CV og eventuelle publikasjoner kan gjøre det.  Størrelsen bør være omtrent en side. 

Hanne og John lager et forslag til mal som kan benyttes av alle.

Vedrørende stoff på henholdsvis inter-/intranettet vil vi komme tilbake til.  Vi avventer retningslinjer fra HiØs-ledergruppe.

Sak 9/04
Orientering om konstituering av Nettverksgruppe for undervisningsstøttesystem v/ Hanne Røising

Se bakgrunnsnotat og referat her: http://www.hiof.no/index.php?ID=5226&lang=nor

Hanne orienterte om gruppens mandat, arbeidsoppgaver og sammensetting.

Sak 10/04
Status fra IT-drift v/ Sindre Helvik

Studenter kan utvikle hjemmesider på KAOS.  Faglig tilsatte kan bruke KLAFF til det samme formålet.

På grunn av sikkerhet kan adm.ansastte ikke bruke KATTA.  Det vil bli satt opp et område på KLAFF hvor adm.ansatte får tilgang til å lage hjemmesider.

Det har vært angrep av Netsky-viruset i den senere tid.  

Det er skiftet ut/montert nye prosjektører i H 335/336, H 211 og A 421.

Det kables for PC tilgang på undervisningsrom i A-byggets 4. etasje.

Fra høsten 04 blir det montert en betalingsterminal (i forbindelse med at studentene skal betale for både kopiering og utskrifter) i kantina ved e-post-maskinen.

Sak 11/04
Eventuelt

Det er behov for å revidere ”Redigering av skriftlige arbeider” i tråd med Word 2000.  Peter Skar har et utkast.  Noen i administrasjonen samarbeider med Peter om dette.

Karsten spurte om låsing av bygget etter arbeidstidens slutt.  John henger opp oppslag på dørene inn til korridorer om at dører skal låses.

Nytt møte er utsatt til 11. mai kl 1315.

Referent: John Skau

